Биыл тұрмыстық жанжалдан 68 адам қаза болды
"Биыл тұрмыстық жанжалдан 68 адам қаза болды" | "https://abai.kz/post/169488"
TITLE: Биыл тұрмыстық жанжалдан 68 адам қаза болды
URL: https://abai.kz/post/169488
META: "Биыл тұрмыстық жанжалдан 68 адам қаза болды" | "https://abai.kz/post/169488"
DATE: 02.06.2023
AUTHOR(s): Abai.kz
TOTAL WORDS: 110
TEXT: Кейінгі 5 жыл ішінде тұрмыс саласындағы өтініштер саны 3 есеге артты. Мұны «Қоғаммен серіктестікте қоғамдық қауіпсіздікті қамтамасыз ету» тұжырымдамасы аясында Астанадағы мәселелер картасын таныстырған Ішкі істер министрі Марат Ахметжанов айтты. «Бүгін БАҚ, әлеуметтік желілер тұрмыстық қылмыстар туралы басылымдарға толы. Бұл мәселе біртіндеп «көлеңкеден» шығады. 5 жыл ішінде тұрмыс саласындағы өтініштер саны 3 есеге артты. Алайда, олардың 60%-ы бойынша полиция жәбірленушілердің өтініш беруден бас тартуына байланысты шара қолдана алмады. Онсыз біз «үй тирандарын» жауапқа тарта алмаймыз. Жыл басынан бері отбасылық тұрмыста 68 адам өлтірілді», - деп тоқталды ведомство басшысы. Еске сала кетейік, 1 шілдеден бастап тұрмыстық жанжал құрбаны арыз түсірмесе де, полицияның іс қозғауына мүмкіндік беретін заң нормасы күшіне енді. Abai.kz
